Крыніцай неабсяжнага натхнення з’яўляецца народная творчасць. З яе калісьці пачарпнуў і не змог наталіцца Вадзім Матанцаў, мастацкі кіраўнік некалькіх харэаграфічных калектываў. Яго ведаюць у культурным свеце і, здаецца, ніхто не здзівіўся, што за самы высокі ўзровень выканальніцкага майстэрства і сцэнічнай культуры Гран-пры конкурсу быў уручаны ўзорнаму ансамблю танца “Зорачкі” і фальклорнаму танцавальнаму калектыву “Тапатушкі” Палаца культуры горада Салігорск, якія ён стварыў і выпесціў. Настаўнік атрымаў у гэты дзень і асабістую ўзнагароду.